बलिउडमा सलमान खानसँग फिल्म खेल्न मरिहत्ते नगर्ने हिरोइन को होला ! सलमानसँग जोडिँदा आफ्नो करिअर चम्कने लालसा हुन्छ हिरोइनमा । धेरैको हकमा त्यस्तै भएको छ । तर, एक हिरोइनले सलमानको ‘ड्रिम प्रोजेक्ट’ भारतमा अनुबन्ध भएर पनि अन्तिम समयमा हात झिकेकी छन् । उनी अरू कोही नभएर प्रियंका चोपडा हुन् । जो पछिल्लो समय बलिउड होइन, हलिउडमा मस्त छिन् । भारतबाट बाईबाई गर्नुमा प्रियंकाको भनाइ थियो, प्रेमी निक जोनससँग इन्गेजमेन्ट गर्न व्यक्तिगत समय चाहिएकाले । सोही कारण निर्देशक अलि अब्बास जाफर रिसाएनन्, बरु प्रियंका–निकलाई वैवाहिक जीवनको शुभकामना दिए । तर, यही बेला खबर आएको छ, उनी काउब्वाई निन्जा भाइकिङ नामक अंग्रेजी फिल्ममा अनुबन्ध भएकी छन् । जुन फिल्ममा गार्जियन अफ द ग्यालेक्सीका स्टार क्रिस प्राटका साथ देखिनेछिन् ।
